overenie interakcií, liečba bolesti
Dobrý den,užpar mesiacov denne ráno užívam omarit a emaneru..môžemsi dať poobede magnesium stress comfort? Alebo niečo na bolesť hlavy, kĺbov? Ďakujem
Dobrý deň,
ďakujeme za Vašu otázku.
Medzi liekmi Omarit, Emanera a výživovým doplnkom GENERICA Magnesium stress comfort neboli pozorované interakcie. Uvedená kombinácia je možná. Keďže GENERICA Magnesium stress comfort je výživovým doplnkom, ktoré nepodliehajú klinickým skúškam, prípadné interakcie nemuseli byť zachytené.
Pokiaľ to Váš zdravotný stav dovoľuje, k uvedeným liekom Omarit, Emanera a výživovému doplnku GENERICA Magnesium stress comfort je vo Vašom pripade od bolesti hlavy a kĺbov vhodný liek Paralen 500mg, ktorý obsahuje účinnú látku paracetamol.
S pozdravom
PharmDr. Patrícia Čečková